TQM บวกเกือบ 5% โบรกชี้กำไร Q4 พีคสุดของปี แนะซื้อเป้า 62 บ.
TQM วิ่งเกือบ 5% ราคาแตะ 40 บ. โบรกคาดกำไรไตรมาส 4/65 พีคสุดของปี รับธุรกิจไฮซีซั่น แนะซื้อเป้า 62 บ. ย้ำประมาณการณ์กำไรปกติปี 66-67 เติบโต 28% ต่อปี
TQM บวกเกือบ 5% โบรกประมาณกำไรไตรมาส 4/65 พีคสุดของปี รับธุรกิจไฮซีซั่น แนะซื้อเป้า 62 บ.
9 ธ.ค. 2565

ผู้สื่อข่าวรายงานว่า วันนี้ (9 ธ.ค.65) ราคาหุ้นบริษัท ทีคิวเอ็ม อัลฟา จำกัด (มหาชน) หรือ TQM ล่าสุด ณ เวลา 16.13 น. อยู่ที่ระดับ 40 บาท บวก 1.75 บาท หรือ 4.58% สูงสุดที่ระดับ 40 บาท ต่ำสุดที่ระดับ 38 บาท ด้วยมูลค่าซื้อขาย 147.73 ล้านบาท

โดยบล.โนมูระ พัฒนสิน ระบุในบทวิเคราะห์ มอง sighty positive ต่อกำไรปกติไตรมาส 3/65 ของ TQM ที่ 206 ล้านบาท เติบโต 15% เมื่อเทียบจากปีก่อน และเติบโต 14% เมื่อเทียบจากไตรมาสก่อน หนุนหลักจากรายได้นายหน้าประกันภัยที่โต เมื่อเทียบจากปีก่อน ส่วนเมื่อเทียบจากไตรมาสก่อน จากยอดขายประกันรถยนต์สูงขึ้นตามเศรษฐกิจฟื้นตัว และประกันภัยบ้านที่เพิ่มขึ้นหลังมีการปรับปรุง platform และได้อานิสงค์น้ำท่วมหนุนยอดขายเพิ่มเติม ในขณะที่การบริหารต้นทุนยังทำได้ดี
ทั้งนี้แนวโน้มกำไรปกติในไตรมาส 4/65 ยังเติบโตเด่นเมื่อเทียบจากปีก่อน และเมื่อเทียบจากไตรมาสก่อน และคาดเป็นไตรมาสดีที่สุดของปี จาก high season ของธุรกิจประกัน ขณะที่ SG&amp;A expense เร่งขึ้นในอัตราที่ลดลง คงกำไรปกติปี 65 ที่ 878 ล้านบาท เติบโต 5% เมื่อเทียบากปีก่อน และคงกำไรปกติปี 66-67 ที่เติบโต 28% CAGR หนุนจากทั้งธุรกิจประกัน, Easy lending, และ Digital platform อื่นๆ คงคำแนะนำ “ซื้อ” คงราคาเป้าหมายปี 66 ที่ 62 บาท มองธุรกิจผ่านจุดต่ำสุดไปแล้วในปี 65